nahid-hub/BLUGE-bengali-wikipedia-section-title-prediction huggingface dataset:
মাঠে জিদান এবং মাতেরাজ্জি পরস্পরের নিকটে থাকাকালে মাতেরাজ্জি জিদানের জার্সি ধরে টানেন এরপর তারা নিজেদের মধ্যে সংক্ষিপ্তভাবে শব্দ বিনিময় করেন এবং জিদান মাতেরাজ্জির কাছে থেকে চলে যেতে শুরু করেন। কিছুক্ষন পর, জিদান হঠাত্‍ করে থেমে যান এবং পুনরায় উল্টো দিকে ঘুড়ে এসে মাতেরাজ্জির বুকে মাথা দিয়ে আঘাত করে তাকে মাটিতে ফেলে দেন। খেলা সাময়িকভাবে থেমে থাকার পরও, রেফারি ওরাসিও এলিজোন্দো ঘটনাটি দেখতে পাননি। ম্যাচ অফিসিয়ালদের প্রতিবেদন অনুসারে, চতুর্থ অফিসিয়াল লুইস মেদিনা কান্তালেহো হেডসেটের মাধ্যমে এলিজোন্দোকে ঘটনাটি সম্পর্কে অবহিত করেন।

সহকারীদের সাথে পরামর্শ করার পর, খেলার ১১০তম মিনিটে এলিজোন্দো জিদানকে লাল কার্ড দেখান। এটি জিদানের ক্যারিয়ারের ১৪তম লালা কার্ড ছিল। এবং তিনিও ক্যামেরুনের রিগোবের্ত সং এর মত দুইটি আলাদা বিশ্বকাপ প্রতিযোগিতায় লাল কার্ড পাওয়া খেলোয়াড় ছিলেন। এবং তিনি বিশ্বকাপের ফাইনালে লাল কার্ড পাওয়া চতুর্থ খেলোয়াড় ছিলেন, এছাড়া অতিরিক্ত সময়ে লাল কার্ড পাওয়া প্রথম খেলোয়াড় ছিলেন।

সঠিক অনুচ্ছেদ শিরোনাম কোনটি?
titleA. প্রস্তুতি
titleB. পেনাল্টি শুটআউট
titleC. জিদানের লাল কার্ড
titleD. জিদানের উত্তেজন
উত্তর: titleC
আটজন ষড়যন্ত্রকারীদের বিচার ১৬০৬ সালের ২৭শে জানুয়ারি শুরু হয়। ফক্স ওয়েস্টমিনিস্টার প্রাসাদের বাকী সাতজনের সাথে একই কক্খে ছিলেন।  তার অন্যান্য সহচরের সাবাই নিজের দোষ স্বীকার করলেও গাই ফক্স শেষ অব্দি কোন দোষ স্বীকার করেননি। 

অবশ্য জুরিবোর্ড বিনা দ্বিধায় ফক্সকে দোষী সাব্যস্ত করে।লর্ড চীফ জাস্টিস স্যার জন পপহাম ফক্সের সর্বোচ্চ অপরাধে দোষী সাব্যস্ত করেন।  এটর্নী জেনারেল স্যার এডওয়ার্ড কোক দোষীদের মৃত্যুদণ্ড জারি করেন। 

১৬০৬ সালের ৩১শে জানুয়ারি ফক্স এবং আরো তিনজনের মৃত্যুদন্ডের প্রস্তুতি নেয়া হয়।  তার সহচরদের মৃত্যুদণদ হয়ে গেলেও ফক্সকে সবার শেষে ফাঁসিতে চড়ানো হয়। ঘটনাক্রমে ফাসির মঞ্চ থেকে পড়ে গিয়ে ঘাড় ভেঙে ফক্সের মৃত্যু ঘটে।  তৎকালীন নিয়মানুসারে শাস্তির অংশ হিসেবে ফক্সের দেহাবশেষ রাজ্যের চার কোনায় ছড়িয়ে ছিটিয়ে দেয়া হয়েছিল। 

সঠিক অনুচ্ছেদ শিরোনাম কোনটি?
titleA. বিচার ও মৃত্যুদণ্ড
titleB. তথ্যসূত্র
titleC. গানপাউডার প্লট
titleD. সামরিক অভিজ্ঞতা
উত্তর: titleA
চীনের সাহিত্যের চারটি সাগরের মধ্যে একটি সমুদ্রটি হচ্ছে (東海; ডোং হুই) চীনের পূর্ব দিকের পূর্ব সাগর। চারটি প্রধান দিকনির্দেশের প্রতিটিতে তিনটি সমুদ্র রয়েছে। 

দ্বিতীয় বিশ্বযুদ্ধের সময়, সমুদ্রকে জাপানি ভাষায় 東 支那 海 (হিজি শিনকা কাই; "ইস্ট সিনা সাগর") বলা হয়। ২০০৪ সালে, জাপানী পররাষ্ট্র মন্ত্রণালয়ের অফিসিয়াল নথি এবং অন্যান্য বিভাগের নাম( 東 シ ナ 海 ) -এ পরিবর্তিত হয়, যা জাপানে মানগত ব্যবহারের জন্য পরিণত হয়েছে।

ইন্দোনেশিয়ার সাধারণ ব্যবহার লাউট সিনা তিমুর (পূর্ব চীন সাগর) সমুদ্রের সমতুল্য। ইন্দোনেশিয়া ২০১৪ সাল পর্যন্ত ইন্দোনেশিয়ার সরকার কর্তৃক আনুষ্ঠানিকভাবে এই নামটি ব্যবহার করা হয়েছিল, যখন ইন্দোনেশিয়া সিনা শব্দটি ব্যবহার করার পরিবর্তে টিওনগোককে ব্যবহার করেছিল; তারপর থেকে, লোট টিওনগক নামক নামটি ইন্দোনেশিয়ায় মানসম্মত ব্যবহার হয়। এই সত্ত্বেও, বেশিরভাগ ইন্দোনেশিয়ার গণমাধ্যম এবং প্রকাশনাগুলি পূর্বের সামুদ্রিক নাম ব্যবহার করে চলছে।

সঠিক অনুচ্ছেদ শিরোনাম কোনটি?
titleA. জ্যোতির্বিদ্যা পূর্ব চীন সাগর
titleB. তিমি শিকার
titleC. ইইজেড বিরোধ
titleD. নামকরণ
উত্তর: titleD
তার স্কুলজীবন কাটে কলকাতায়। কলকাতার প্রেসিডেন্সি কলেজ থেকে বাংলা ভাষা ও সাহিত্য নিয়ে সাম্মানিক স্নাতক পাশ করেন ১৯৫৫-য়। ১৯৫৬-য় প্রকাশিত হয় তার প্রথম কবিতার বই "জন্মলগ্ন"। তার পরের বছরেই কলকাতা বিশ্ববিদ্যালয় থেকে প্রথম শ্রেণিতে প্রথম হয়ে স্নাতকোত্তর উত্তীর্ণ হন। ডক্টরাল ডিগ্রি পান যুগপৎ কলকাতা বিশ্ববিদ্যালয় ও লন্ডন বিশ্ববিদ্যালয় থেকে।

সঠিক অনুচ্ছেদ শিরোনাম কোনটি?
titleA. শিশির কুমার দাশ স্মারক বক্তৃতা
titleB. জীবন ও কাজ
titleC. কর্মজীবন ও শিক্ষকতা
titleD. প্রথম জীবন ও শিক্ষা
উত্তর: titleD
২৯ এপ্রিল ২০১৮ এ মিঙ্গোরার নিকট কাবাল মাঠে সোয়াত জেলাতে পিটিএমের একটি বিশাল সমাবেশ ছিল, এতে ১০,০০০ এরও বেশি লোক উপস্থিত ছিলেন। উপস্থিত লোকেরা সাম্প্রতিক সময়ে নিখোঁজ ব্যক্তিদের আত্মীয় ছিলেন। জমায়েতের সাথে কথা বলতে গিয়ে মনজুর পশতিন বলেছিলেন, "আমরা সংবিধানের ডোমেনের মধ্যে আমাদের আইনি অধিকারের দাবি করছি তবে যারা পাকিস্তানের সংবিধানের অনুচ্ছেদ লঙ্ঘন করেছে তাদের কাছ থেকে জবাবদিহি চাইবে।" পশতুন তার অভিযুক্ত সন্ত্রাসবাদের জন্য পারভেজ মোশাররফকে সমালোচনা করেছিলেন এবং মোশাররফ এবং তালেবান মুখপাত্র এহসানউল্লাহ এহসানকে শাস্তি দেওয়ার দাবি করেছিলেন। 

সঠিক অনুচ্ছেদ শিরোনাম কোনটি?
titleA. পাকিস্তানে মিডিয়া ব্ল্যাকআউট
titleB. পশতুন টুপি
titleC. সোয়াত
titleD. বাজাউর
উত্তর: titleC
"সুভাষ দত্ত" সম্ভ্রান্ত পরিবারের সন্তান ও সুশিক্ষিত হওয়া সত্ত্বেও চলচ্চিত্র নির্মাণের কৌশল শিখতে ভারতের বোম্বেতে গিয়ে পঞ্চাশের দশকের গোড়ার দিকে একটি ছায়াছবির পাবলিসিটির ষ্টুডিওতে মাত্র ত্রিশ টাকা মাসিক বেতনে কাজ শুরু করেন। ১৯৫৩ সালে ভারত থেকে ঢাকায় ফিরে যোগ দেন প্রচার সংস্থা এভারগ্রিন-এ। এরপর তিনি বাংলাদেশের চলচ্চিত্র জগতে পদার্পণ করেন চলচ্চিত্রের পোস্টার আঁকার কাজের মাধ্যমে। ১৯৫৬ সালে মুক্তিপ্রাপ্ত এ দেশের প্রথম সবাক চলচ্চিত্র "মুখ ও মুখোশ"-এর পোস্টার ডিজাইনার হিসেবে কাজ করেন তিনি। ১৯৫৮ সালে চলচ্চিত্র পরিচালক "এহতেশাম" এর "এ দেশ তোমার আমার" চলচ্চিত্রে একজন দুষ্ট নায়েব (কানুলাল) এর ভূমিকায় অভিনয় করেন তিনি। এটি মুক্তি পায় ১৯৫৯ সালের ১ জানুয়ারি। ষাটের দশকের শুরুর দিকে নির্মিত বহুল আলোচিত "হারানো দিন" চলচ্চিত্রেও তিনি অভিনয় করেছিলেন। মুস্তাফিজ পরিচালিত এই চলচ্চিত্রটি মুক্তি লাভ করে ৪ আগস্ট, ১৯৬১ এবং এটি বাংলা ভাষার প্রথম চলচ্চিত্র হিসেবে এক পেক্ষাগৃহে পঁচিশ সপ্তাহ প্রদর্শনের রেকর্ড তৈরী করে। এরপর তিনি বেশ কয়েকটি চলচ্চিত্রে অভিনয় করেছেন। চলচ্চিত্রে তিনি কৌতুকাভিনেতা হিসেবে অভিনয় করেও বেশ প্রশংসা অর্জন করেছিলেন।

১৯৫৭ সালে ভারতের হাই কমিশনের উদ্যোগে একটি চলচ্চিত্র প্রদর্শনীর আয়োজন করে ওয়ারিতে। সেখানে দেখানো হয় সত্যজিৎ রায়'র "পথের পাঁচালী" চলচ্চিত্রটি। এবং "পথের পাঁচালী" দেখেই তিনি চলচ্চিত্র নির্মাণে অনুপ্রাণিত হন। 

১৯৬৩ সালের মে মাসে তিনি নির্মাণ শুরু করেন "সুতরাং" চলচ্চিত্রটি এবং ১৯৬৪ সালে এটি মুক্তি দেন। এর প্রধান অভিনেতা হিসেবে তিনি অভিনয় করেন সেই সময়কার নবাগতা অভিনেত্রী কবরী'র বিপরীতে। এবং এটি বাংলাদেশের প্রথন চলচ্চিত্র হিসেবে আন্তর্জাতিক চলচ্চিত্র সম্মাননা লাভ করেছিল। ১৯৬৮ সালে জহুরুল হক ও প্রশান্ত নিয়োগির লেখা কাহিনী নিয়ে "আবির্ভাব" চলচ্চিত্রটি পরিচালনা করেন সুভাষ দত্ত এবং ছবির একটি চরিত্রে অভিনয়ও করেছিলেন তিনি। একাত্তরে বাংলাদেশের স্বাধীনতা যুদ্ধের সময় ঢাকায় পাকিস্তানি সেনাবাহিনী একবার আটক করে সুভাষ দত্তকে। তবে কয়েকটি উর্দু ছবিতেও অভিনয় করার কারণে তখন পাকিস্তানেও তিনি পরিচিত মুখ। সেই সুবাদে সেদিন পাকিস্তানি ক্যাপ্টেন তাকে ছেড়ে দিতে বলেন। এবং প্রাণে বেঁচে যান সুভাষ। বাংলাদেশের স্বাধীনতা যুদ্ধের পটভূমিতে নির্মাণ করেন "অরুণোদয়ের অগ্নিসাক্ষী", যাকে তার বানানো অন্যতম সেরা ছবি হিসাবে বিবেচনা করা হয়। ১৯৭৭ সালে আলাউদ্দিন আল আজাদের বিখ্যাত উপন্যাস '২৩ নম্বর তৈলচিত্র' অবলম্বনে "বসুন্ধরা" নামের যে চলচ্চিত্রটি সুভাষ দত্ত নির্মাণ করেন- তা আজো চলচ্চিত্র সমালোচকদের আলোচনার বিষয়। সত্তর দশকের শেষের দিকে ডক্টর আশরাফ সিদ্দিকীর লেখা গল্প "গলির ধারের ছেলেটি" অবলম্বনে তিনি নির্মাণ করছিলেন "ডুমুরের ফুল" চলচ্চিত্রটি। এ দেশের চলচ্চিত্র শিল্পে তিনি একাধারে চলচ্চিত্র অভিনেতা, প্রযোজক, পরিচালক, চিত্রনাট্যকার ও শিল্প নির্দেশক ছিলেন। এবং এর প্রতিটি ক্ষেত্রেই ছিল তার সৃজনশীল কর্মের ঈর্ষণীয় সাফল্য।

সঠিক অনুচ্ছেদ শিরোনাম কোনটি?
titleA. জাতীয় চলচ্চিত্র পুরস্কার
titleB. মৃত্যু ও রাষ্ট্রীয় মর্যাদা
titleC. ব্যক্তি জীবন
titleD. চলচ্চিত্র জীবন
উত্তর: titleD
ভেতরের দেয়াল সুন্দর ফ্রেসকোতে অলঙ্কৃত করা হয়েছে। মুঘল যুগের অন্যান্য মসজিদের চেয়ে এই শৈলী স্বতন্ত্র। এতে মুঘল ও স্থানীয় পাঞ্জাবি অলঙ্করণ শৈলীর মিশ্রণ ঘটেছে। নামাজের মূল স্থানের একটি বর্গাকার প্যাভিলিয়নের উপর মসজিদের বৃহৎ গম্বুজ অবস্থিত। গম্বুজের ভেতরের অংশ নানা রকম নকশা দ্বারা অলঙ্কৃত করা হয়েছে।

সঠিক অনুচ্ছেদ শিরোনাম কোনটি?
titleA. নামাজের স্থান
titleB. টাইলের কাজ
titleC. ফ্রেসকো
titleD. সংরক্ষণ
উত্তর: titleC
বাংলাদেশের প্রাচীন জনগোষ্ঠী হলো আদিবাসী সম্প্রদায় । কোন দেশের নৃতাত্ত্বিক ইতিহাসের গুরুত্বপূর্ণ বাহক হলো সেদেশের আদিবাসীরা । এদেশের প্রতিটি জেলাতে আদিবাসী জনগোষ্ঠী ছড়িয়ে ছিটিয়ে আছে । নাটোরেওরয়েছে তাদের অবস্থান ।এখানে আদিবাসী সম্প্রদায় আছে ২২/২৩ টি। বাংলাদেশের অন্যান্য অনেক অঞ্চলের তুলনায় নাটোরের আদিবাসী সম্প্রদায়ের রয়েছে সুপ্রাচীন ঐতিহ্য ।তাদের রয়েছে নিজস্ব ভাষা, সংস্কৃতি, ধর্ম ও অন্যান্য আচার-অনুষ্ঠান। সময়ের পরিক্রমায় ও অন্যান্য সংস্কৃতির চাপে হারিয়ে যেতে বসেছে সহস্র বছরের পুরনো এ ঐতিহ্য তাদের নিজস্ব ভাষা থাকলেও আজ সে ভাষা তারা ভুলতে বসেছে। তার অন্যতম প্রধান কারণ হলো এগুলোর বেশিরভাগেরই কোন লিখিত রূপ তথা বর্ণমালা নেই এবং এসব ভাষা সংরক্ষণের জন্য পূর্বে তেমন কোন উদ্যোগ নেয়া হয়নি। কিন্তু তাদের ভাষা ও সংস্কৃতি সংরক্ষণ আমাদের জাতীয় কর্তব্য । নাটোরের ৬টি উপজেলাতে বসবাসরত মোট আদিবাসী জনগোষ্ঠী প্রায় ৪৫ হাজার । এদের আর্থ-সামাজিক উন্নয়নের জন্য নাটোরে আদিবাসী সমাজ উন্নয়ন সংস্থা(আসউস) নামে একটি সংগঠন রয়েছে ।

নাটোরের আদিবাসী সম্প্রদায়গুলো  হচ্ছে : ওঁরাও, পাহান, পাহাড়ী, সিং, মাহাতো, মুন্ডারী, সাঁওতাল, লোহার, তেলী, রায়, চৌহান, মাল পাহাড়ী, বাগতি, রামদাস, রবিদাস, মল্লিক, গারো, হাড়ী, তুড়ি, ভান্ডারী, ঋষি, কোনাই, মালো প্রভৃতি।

সঠিক অনুচ্ছেদ শিরোনাম কোনটি?
titleA. নাটোরের আদিবাসী সম্প্রদায়
titleB. পদ্মপুরাণ বা মনসার গান ও ভাসানযাত্রা
titleC. ইতিহাস
titleD. ধান বান গাড়ী উৎসব
উত্তর: titleA
১৯৭৪ সালে নিউজিল্যান্ড সফরের জন্য জিওফ ডাইমককে দলের সদস্য হিসেবে অন্তর্ভূক্ত করা হয়। সিরিজের প্রথম টেস্টে তিনি ৩/৭৭ লাভ করেছিলেন।

দ্বিতীয় টেস্টে তাকে বেশ প্রতিকূল অবস্থার মুখোমুখি হতে হয়েছিল। খেলায় তিনি ৩/৫৯ ও ৯/৮৪ লাভ করেন। দ্বিতীয় ইনিংসে তার ক্রীড়াশৈলী বেশ দূর্বলমানের হিসেবে প্রতীয়মান হয়। খেলায় নিউজিল্যান্ড দল অস্ট্রেলিয়ার বিপক্ষে প্রথমবারের মতো টেস্ট জয় করতে সক্ষম হয়েছিল। এরফলে ডাইমককে তৃতীয় টেস্টে খেলানো হয়নি।

১৯৭৪-৭৫ মৌসুমে টেস্ট দলে অন্তর্ভূক্তিতে সম্মুখসারিতে অবস্থান করছিলেন জিওফ ডাইমক।

গ্রীষ্মের শুরুতে ১৬.৮০ গড়ে ২০ উইকেট পেয়েছিলেন। তন্মধ্যে, সফরকারী ইংরেজ দলের বিপক্ষে পাঁচ উইকেট সংগ্রহ করার কৃতিত্ব দেখান। তবে, দল নির্বাচকমণ্ডলী ডেনিস লিলি, জেফ থমসন ও ম্যাক্স ওয়াকারকে তার তুলনায় প্রাধান্য দিয়েছিলেন। ঐ গ্রীষ্মে ২৩.৯৫ গড়ে ৪৬টি প্রথম-শ্রেণীর উইকেট পেয়েছিলেন তিনি। কিন্তু, জেফ থমসন আঘাত পাওয়ায় সিরিজের ৬ষ্ঠ টেস্টে তাকে দলে নেয়া হয়। তবে, ডাইমক ১/১৩০ পেলে অস্ট্রেলিয়া ইনিংসের ব্যবধানে পরাভূত হয়েছিল।

১৯৭৫-৭৬ মৌসুমে ধীরগতিতে অগ্রসর হন জিওফ ডাইমক। ৩১.৮৬ গড়ে ২২ উইকেট লাভ করেন। ফলে লিলি, থমসন, ওয়াকার ও গ্যারি গিলমোরের ন্যায় তারকা সমৃদ্ধ বোলারের অস্ট্রেলিয়া দলে অন্তর্ভূক্তির সুযোগ পাননি। তবে, পরবর্তী গ্রীষ্মকালে ২৪.৬৫ গড়ে ৩৪ উইকেট পান। তন্মধ্যে, দক্ষিণ অস্ট্রেলিয়ার বিপক্ষে ৫/২৪ লাভের প্রেক্ষিতে ১৯৭৭ সালের অ্যাশেজ সিরিজে গিলমোরের স্থলাভিষিক্ত হন তিনি।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. নিউজিল্যান্ড সফর
titleC. আন্তর্জাতিক ক্রিকেট
titleD. পাকিস্তান ও ইংল্যান্ড সফর
উত্তর: titleB
সুপারনোভায় পরিণত হওয়ার পূর্বে একটি বিশাল বিবর্তিত তারকা পেঁয়াজের ধাঁচ ধারণ করে যেখানে বিভিন্ন উপাদানের স্তরগুলিতে ফিউশন চলতে থাকে। সবথেকে বাইরের স্তরে থাকে হাইড্রোজেন। এর পর যথাক্রমে হিলিয়াম, কার্বন, অক্সিজেন এবং আরও অনেক উপাদান থাকে। তাই যখন হাইড্রোজেনের বাইরের আবরণটি বিকীর্ণ হয়ে যায়, এটি পরবর্তী স্তরটি প্রকাশ করে যেখানে মূলত হিলিয়াম (অন্যান্য উপাদানগুলির সাথে মিশ্রিত) থাকে। এমন ঘটে, যদি বৃহৎ ও খুব উত্তপ্ত তারা তার বিবর্তনের এমন এক পর্যায়ে পৌঁছায় যখন নাক্ষত্রিক বায়ুর কারণে নক্ষত্রের উল্লেখযোগ্য পরিমাণে ভর ক্ষয় হয়। অত্যন্ত বৃহত্তর তারা (২৫ বা ততোধিক সৌর ভর সম্পন্ন) প্রতি বছর 10 সৌর ভর হারাতে পারে যা প্রতি ১০০০,০০০ বছরে ১ সৌর ভরের এর সমতুল্য।

টাইপ ১বি এবং ১সি সুপারনোভা, বৃহৎ নক্ষত্র যারা হাইড্রোজেন এবং হিলিয়ামের বাইরের স্তরটি বাতাসের মাধ্যমে বা কোনও সহচরের কাছে স্থানান্তরের মাধ্যমে হারাতে পেরেছে, তাদের কেন্দ্র পতনের কারণে ঘটে বলে ধারণা করা হয়। টাইপ ১বি এবং ১সি-র পূর্বসূরীরা তীব্র নাক্ষত্রিক বায়ুর কারণে বা প্রায় ৩-৪ সৌর ভর☉বিশিষ্ট সহচরদের সাথে মিথস্ক্রিয়ার ফলে তাদের বহি আবরণগুলির অধিকাংশ হারিয়ে ফেলে। একটি উলফ-র‌্যায়েট তারার ক্ষেত্রে দ্রুত ভর ক্ষয় হতে পারে এবং এই বিশাল বস্তুগুলির বর্ণালীতে হাইড্রোজেনের অভাব প্রত্যক্ষ করা যায়। টাইপ ১বি-এর পূর্বসূরীরা তাদের বহিস্তরের হাইড্রোজেনের বেশিরভাগ উদ্গীর্ণ করে দেয় যেখানে টাইপ ১সি-এর পূর্বসূরীরা হাইড্রোজেন এবং হিলিয়াম উভয় স্তরই হারায়; অন্য কথায়, টাইপ ১সি-এর পূর্বসূরীরা টাইপ ১বি-এর তুলনায় বেশী স্তর হারায় (অর্থাৎ, হিলিয়ামের স্তর)। আবার, টাইপ ১বি এবং ১সি সুপারনোভার পেছনের অন্তর্নিহিত প্রক্রিয়াটি টাইপ-২ সুপারনোভার অনুরূপ। তাই টাইপ ১এ এবং টাইপ-২ এর মধ্যে টাইপ ১বি এবং ১সি কে স্থান দেওয়া হয়েছে। এমন মিলের কারণে টাইপ ১বি এবং ১সি সুপারনোভাকে কখনও কখনও সম্মিলিতভাবে টাইপ ১বিসি সুপারনোভাও বলা হয়।

কিছু প্রমাণ রয়েছে যে টাইপ ১সি সুপারনোভার একটি ছোট অংশ গামা রশ্মি বিস্ফোরণ (জিআরবি) এর পূর্বসূরী হতে পারে; বিশেষত, টাইপ ১সি সুপারনোভার উচ্চ-বেগের নির্গমনের অনুরূপ প্রশস্ত বর্ণালী রেখাগুলি জিআরবির সাথে দৃড়ভাবে জড়িত বলে মনে করা হয়। বিস্ফোরণের জ্যামিতির উপর নির্ভর করে এটিও অনুমান করা হয় যে, কোনও হাইড্রোজেন-বিচ্যুত টাইপ ১বি বা ১সি সুপারনোভা একটি জিআরবি হতে পারে। যাইহোক, জ্যোতির্বিজ্ঞানীরা বিশ্বাস করেন যে বেশিরভাগ টাইপ ১বি, এবং সম্ভবত টাইপ ১সি-ও শ্বেত বামনের থার্মোনিউক্লিয়ার পলায়ন নয়। বরং তা বিচ্যুত, বিশাল নক্ষত্রের কেন্দ্র-পতনের ফল।

যেহেতু এগুলি বিরল ও খুব বিশাল তারা কতৃক সংঘঠিত হয় তাই টাইপ-২ সুপারনোভার তুলনায় টাইপ ১বি এবং ১সি সুপারনোভা সংঘটনের হার অনেক কম। এগুলি সাধারণত নতুন তারার উৎপত্তি স্থলে ঘটে। উপবৃত্তাকার ছায়াপথগুলিতে এরা অত্যন্ত বিরল। কার্যসম্পাদন প্রক্রিয়া একই রকম হওয়ায়, টাইপ ১বিসি এবং কতিপয় টাইপ-২ সুপারনোভাকে সম্মিলিতভাবে কেন্দ্র-পতন সুপারনোভা বলা হয়। বিশেষত, টাইপ ১বিসি-কে বিচ্যুত কেন্দ্র-পতন সুপারনোভা হিসাবে উল্লেখ করা যায়।

সঠিক অনুচ্ছেদ শিরোনাম কোনটি?
titleA. বর্ণালী
titleB. আরো দেখুন
titleC. আলোক বক্ররেখা
titleD. সৃজন
উত্তর: titleD
১২শ শতাব্দীর মাঝামাঝি, গির্জাটি নির্মাণের আগে লন্ডনের নাইট টেম্পলাররা একটি যায়গায় মিলিত হন যার নাম হাই হলবর্ণ। কিংবদন্তী আছে, রোমান শাসনামলে এই যায়গাতেই "লন্ডমিনিয়াম" নামের একটি মন্দির ছিল। নাইট টেম্পলারদের নজরে আসার কারণেই এই যায়গাটি একটি কেন্দ্রবিন্দুতে পরিণত হয় এবং পরবর্তীতে এখানে রাজকীয় কোন স্থাপত্য নির্মাণের উদ্দেশ্য নিয়ে এই যায়গাটিকে কিনে নেওয়া হয়। প্রাথমিকভাবে টেম্পলাররা তাদের হেডকোয়ার্টার হিসেবে ব্যবহারের উদ্দেশ্য নিয়ে বানালেও পরবর্তীতে এখানে আবাসিক স্থান, সামরিক প্রশিক্ষনের যায়গা এবং সামরিক প্রশিক্ষণার্থীদের বিনোদনের জন্যেও ব্যবস্থা করা হয় যেহেতু টেম্পলারদের তাদের মাস্টারের অনুমতি ছাড়া শহরে বা প্রাঙণ ছেড়ে অন্য কোথাও যাওয়ার অনুমতি ছিল না।

দু'টো আলাদা অংশ নিয়ে গির্জাটি গঠিত। প্রাথমিকভাবে তৈরী করা গোলাকার ভবনটিকে বলা হয় দা রাউন্ড গির্জা যা এখন গির্জার নেভ হিসেবে পরিচিত। পরবর্তীতে নির্মিত আয়তাকার অংশ যা পূর্বদিকে বর্ধিত হয়েছে, নির্মাণ করা হয়েছে ৫০ বছরেরও পরে, সেই অংশটুকুই এখন চ্যন্সেলের কাজ করছে।

১০৯৯ সালে ক্রুসেডাররা জেরুজালেম দখল করে নেওয়ার পরে, ডোম অফ রক অগাস্টিনিয়ানের দখলে চলে যায় যিনি এই কমপ্লেক্সটিকে একটি গীর্জায় রুপান্তরিত করেন, তখন আল-আকসা মসজিদটি রাজার প্রাসাদ হিসেবে ব্যবহৃত হচ্ছিল। ১২শ শতকের দিকে, আল আকসা মসজিদটি ডোম অফ রকের কাছাকাছি অবস্থিত হবার কারণে টেম্পলাররা আল আকসা মসজিদকেই তাদের হেডকোয়ার্টার হিসেবে ব্যবহার করতে শুরু করে যেহেতু বিশ্বাস ছিল ডোম অব রকই হল "সলোমনের মন্দির"। টেম্পলাররা ডোম অফ রককে "টেম্পল ডোমোনি" বলে ডাকত যা গ্রান্ড মাস্টারদের চিন্হ হিসেবে সিলমোহরে থাকত। পরবর্তীতে এই স্থাপত্য মডেলটাই ইউরোপের সর্বত্র গোলাকার টেম্পলার গির্জার আদর্শ মডেল হিসেবে বিবেচিত হতে থাকল। 

রাউন্ড গির্জার ব্যসার্ধ ৫৫ ফুট যার মধ্যে দাড়িয়ে আছে সবচেয়ে প্রাচীন পুরবেক মার্বেলের একক কলাম। সম্ভবত দেয়াল এবং ছাদ প্রথমে রং করা হয়েছিল। 

১১৮৫ সালের ফেব্রুয়ারির ১০ তারিখে জেরুজালেমের আর্চবিশপ হেরাক্লিয়াস গির্জাটিকে আনুষ্ঠানিকভাবে পবিত্রকরণ করেন। অনেকেই বলেন, রাজা দ্বিতীয় হেনরীও নাকি এই পবিত্রকরণ অনুস্থানে উপস্থিত ছিলেন।    

সঠিক অনুচ্ছেদ শিরোনাম কোনটি?
titleA. ১৬শ থেকে ১৯তম শতক
titleB. নির্মাণ
titleC. মুকুট দখল
titleD. অর্গান
উত্তর: titleB
১৯৩৬ সালে বয়সের ভারে ন্যূহ ও আঘাতের কারণে বেশ কয়েকজন ল্যাঙ্কাশায়ারীয় ক্রিকেটার খেলার জগৎ থেকে দূরে সড়েছিলেন। ফলশ্রুতিতে, কাউন্টি চ্যাম্পিয়নশীপের পয়েন্ট তালিকায় দলের অবস্থান একাদশ হয়। ঐ সময়ে এটি দলটির সর্বনিম্ন অবস্থানের সমানে পৌঁছে। উইজডেনে পোলার্ডের গুণকীর্তনে মুখরিত হয়। এতে তিনি নিজের খেলার খুব কমই ব্যাঘাত ঘটাতে পেরেছেন বলে উল্লেখ করা হয়। সবগুলো খেলায় অংশ নিয়ে ২০.১৩ গড়ে ১০৮ উইকেট পেয়েছিলেন তিনি।

গ্ল্যামারগনের বিপক্ষে দুইটি ভিন্ন খেলায় ব্যক্তিগত সেরা বোলিং পরিসংখ্যান দাঁড় করান। কার্ডিফ আর্মস পার্কে আয়োজক দলের বিপক্ষে ৭/৫৭ ও ওল্ড ট্রাফোর্ডের ফিরতি খেলায় ৮/৪২ পান। এছাড়াও ব্যাটিংয়ে উত্তরণ ঘটিয়েছেন তিনি। ওল্ড ট্রাফোর্ডে সারের বিপক্ষে অপরাজিত ৫৮ রান ও এরপর ওভালে ফিরতি খেলায় ৫৫ রান তুলেন তিনি। ১৯৩৬ সালে কেবলমাত্র একবারই পঞ্চাশ রানের কোটা অতিক্রম করেছিলেন।

বিশ্বযুদ্ধ শুরু হবার পূর্বেকার তিন মৌসুমে বেশ ভালো খেলেন। ১৯৩৭ থেকে ১৯৩৯ সালে বেশ বিশ্বস্ততার পরিচয় দেন। ঐ তিন মৌসুমে ১১২, ১৪৯ ও ১১১ উইকেট পান। তন্মধ্যে, ১৯৩৮ সালে সর্বাপেক্ষা সেরা খেলোয়াড়ী জীবন অতিবাহিত করেছিলেন তিনি। এ তিন বছরের অধিকাংশ সময়ই নতুন বলের সহযোগী হিসেবে এডি ফিলিপসন তাকে কার্যকর সহযোগিতা করেন। বোলিংয়ের ধরন ও পেস অনেকাংশেই তার সমমানের ছিল। তারা গতির তুলনায় নিখুঁততার দিকেই অধিক মনোনিবেশ ঘটিয়েছিলেন। বলে সিম ব্যবহার করেন ও কিছুক্ষেত্রে সুইংয়ের দিকেও ধাবিত হন। ১৯৩৮ সালে কিছুটা সময় ফিলিপসন আহত হলে ডিক পোলার্ডকে অতিরিক্ত পরিশ্রম করতে হয় ও অধিক উইকেট সংগ্রহে সহায়তা করে। ঐ মৌসুমে পোলার্ডকে টেস্ট প্রস্তুতিমূলক খেলা হিসেবে ইংল্যান্ড ও বাদ-বাকী একাদশের খেলায় নেয়া হয়। বাদ-বাকী দলের সদস্যরূপে খেলে ৫/৫৭ পান। ইংল্যান্ড দল ৩৭৭ রান করে। তা সত্ত্বেও তাকে টেস্ট দলে নেয়া হয়নি। তবে, লর্ডসে জেন্টলম্যান বনাম প্লেয়ার্সের খেলায় জেন্টলম্যানের সদস্যরূপে তাকে খেলানো হয়।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. আন্তর্জাতিক ক্রিকেট
titleC. অ্যাশেজ সিরিজ, ১৯৪৬-৪৭
titleD. স্বর্ণালী অধ্যায়
উত্তর: titleD
"গ্যাস স্টেশন" শব্দটি মার্কিন যুক্তরাষ্ট্র, কানাডা এবং ক্যারিবীয় অঞ্চলে(ইংরেজি) ব্যাপকভাবে ব্যবহৃত হয়, যেখানে জ্বালানী "পেট্রোল" বা "গ্যাস" হিসাবে "গ্যাস পাম্প" হিসাবে পরিচিত। কানাডার কিছু অঞ্চলে, 'গ্যাস বার' শব্দটি ব্যবহৃত হয়। ইংরেজিভাষী বিশ্বের প্রধানত কমনওয়েলথে, জ্বালানী "পেট্রোল" নামে পরিচিত এবং এখানে "পেট্রোল স্টেশন" বা "পেট্রোল পাম্প" শব্দটি ব্যবহৃত হয়। যুক্তরাজ্য এবং দক্ষিণ আফ্রিকায় "গ্যারেজ" এখনও ব্যবহৃত হয়। একইভাবে, অস্ট্রেলিয়ায়, "সার্ভিস স্টেশন" শব্দটি যে কোনও পেট্রোল স্টেশনকে নির্দেশ করে। জাপানি ইংরেজিতে, সাধারণত ব্যবহৃত শব্দটি হ'ল "পেট্রোল স্ট্যান্ড", যদিও সংক্ষেপে এসএস (সার্ভিস স্টেশনের জন্য) ডাকা হয়। ভারতীয় ইংরেজিতে একে "পেট্রোল পাম্প" বা "পেট্রোল বাঙ্ক" বলা হয়। আমেরিকা এবং অস্ট্রেলিয়ার কিছু অঞ্চলে, অনেক ফিলিং স্টেশনের ডিউটি করার জন্য একটি মেকানিক থাকে, তবে এটি বিশ্বের অন্যান্য অংশে অস্বাভাবিক।


সঠিক অনুচ্ছেদ শিরোনাম কোনটি?
titleA. জ্বালানির দাম
titleB. ভূগর্ভস্থ মডুলার ফিলিং স্টেশন
titleC. বিপণন
titleD. পরিভাষা
উত্তর: titleD
ক্রিকেট লেখক কলিন বেটম্যান মন্তব্য করেন যে, রবিন জ্যাকম্যানের ন্যায় স্বল্প কিছু খেলোয়াড়ই আন্তর্জাতিক ক্রিকেট অঙ্গনে নাটকীয় পরিবেশের সৃষ্টি করতে পেরেছেন। তবে, তার প্রকৃত খেলোয়াড়ী জীবন খুবই সংক্ষিপ্ত সময় ও অদর্শনীয় ছিল। বেটম্যান আরও বলেন যে, জ্যাকম্যান উঁচুমানে ফাস্ট-মিডিয়াম বোলার হলেও অবশেষে ৩৫ বছর বয়সে ইংল্যান্ড দলে খেলার সুযোগ পেয়েছেন। এরফলে ১৯৮১ সালে টেস্টে অংশ নিয়ে বব উইলিসের গড়া রেকর্ডটি ভেঙ্গে ফেলেন।

ক্রিকেট লেখক অ্যালান গিবসন তাকে ‘শোরডিচ স্প্যারো’ ডাকনামে আখ্যায়িত করতেন। তবে, শোরডিচ এলাকার সাথে জ্যাকম্যানের কোন সম্পর্ক ছিল না।

১৯৮১ সালে উইজডেন কর্তৃক বর্ষসেরা ক্রিকেটার মনোনীত হন। পূর্ববর্তী বছরের গ্রীষ্মে ১২১টি প্রথম-শ্রেণীর উইকেট পান যা গত ২০ বছরেরও অধিক সময়ে অন্য কেউ সক্ষমতা দেখাননি।
সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. মূল্যায়ণ
titleC. গ্রন্থপঞ্জী
titleD. আন্তর্জাতিক ক্রিকেট
উত্তর: titleB
আরবি ইরাকের সরকারী ভাষা। ইরাকের তিন-চতুর্থাংশেরও বেশি জনগণের মাতৃভাষা আরবি। ইরাকে প্রচলিত আরবি ভাষার লিখিত রূপটি ধ্রুপদী বা চিরায়ত আরবি ভাষার একটি পরিবর্তিত রূপ। কিন্তু কথা বলার সময় ইরাকের লোকেরা আরবির বিভিন্ন কথ্য উপভাষা ব্যবহার করেন। এদের মধ্যে মেসোপটেমীয় বা ইরাকী আরবিউপভাষাটিতে ১ কোটিরও বেশি লোক কথা বলেন।

সেমিটীয় আরবি ভাষার বাইরে ইরাকে বিভিন্ন ইরানীয় ভাষা প্রচলিত। এদের মধ্যে কুর্দি ভাষা সবচেয়ে বেশি প্রচলিত। ইরাকের জনগণের প্রায় ২০% কুর্দি ভাষায় কথা বলেন।

এছাড়াও ইরাকের বিভিন্ন সংখ্যালঘু সম্প্রদায়ে নব্য আরামীয় ভাষা, আলতায়ীয় ভাষা (যেমন- আজারবাইজানি, তুর্কমেন, ইত্যাদি), আর্মেনীয় ভাষা, জিপসি ভাষা, ইত্যাদি প্রচলিত।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. উত্তর ইরাক প্রদেশ
titleC. অর্থনীতি
titleD. রাজনীতি
উত্তর: titleA
"টাইম" পত্রিকা মিয়ামোতোকে "ভিডিও গেমসের স্টিভেন স্পিলবার্গ" এবং "আধুনিক ভিডিও গেমের জনক" আখ্যা দিয়েছে। "দ্য ডেইলি টেলিগ্রাফ" পত্রিকায় বলা হয়েছে, তিনি "অনেকের মতে সম্ভবত সর্বকালের সর্বোচ্চ প্রভাবশালী গেম ডিজাইনার", এবং "গেমট্রেইলার্স"-ও একই মত দিয়েছে। মিয়ামোতো ভিডিও গেম মাধ্যমটির বিভিন্ন অনুসঙ্গে সুদূরপ্রসারী ভূমিকা রেখেছেন। "দ্য ডেইলি টেলিগ্রাফ" এর ভাষায়, তিনি "সবচেয়ে উদ্ভাবনী, যুগান্তকারী, এবং সফল গেমগুলোর মধ্যে অন্যতম কয়েকটি গেম তৈরি করেছেন"। মিয়মোতোর বেশ কিছু কাজ ভিডিও গেমে নতুন ধারণার জন্ম দিয়েছে, বা পুরাতন ধারণাকে নতুনভাবে বিকশিত করেছে। তার তৈরি অনেক গেম অতুলনীয় প্রশংসা ও গ্রহণযোগ্যতা লাভ করেছে, এবং সর্বকালের সর্বশ্রেষ্ঠ গেমের হিসেবে স্বীকৃতি পেয়েছে।

মিয়ামোতো গেমগুলোর বিক্রিও হয় প্রচুর। নিনটেনডোর কনসোলগুলোর সর্বাধিক বিক্রিত বেশ কয়েকটি গেমে মিয়ামোতোর গুরুত্বপূর্ণ অবদান রয়েছে। ১৯৯৯ পর্যন্ত তার গেমসমূহ মোট ২৫ কোটি কপি বিক্রি হয়েছে এবং কয়েকশ কোটি মার্কিন ডলার আয় করেছে।

"দ্য নিউ ইয়র্কার" এর ভাষ্যে কনসোলগুলোর বিক্রি এমনকি নকশায়ও মিয়োমোতোর ভূমিকা অতুলনীয়। পত্রিকাটি মিয়ামোতোকে নিনটেনডোর "পথ প্রদর্শক, আয়ের টিকেট, এবং হাসিখুশি প্রতিনিধি" বলে পরিচয় দিয়েছে, এবং বলেছে তার অনুপস্থিতিতে নিনটেনডোও টীকে থাকতে পারত না। একইভাবে "দ্য ডেইলি টেলিগ্রাফ" বলেছে নিনটেনডোর জনপ্রিয়তা ও সাফল্যের পিছনে মিয়ামোতোর ভূমিকাই সর্বাধিক। "নেক্সট জেনারেশন" বলেছে, "তিনি ইতিহাসে সবচেয়ে সফল গেম ডেভলপার। তার আছে একটি অনন্য এবং মেধাদীপ্ত মন, এবং গেমাররা কী চায় তা বুঝতে পারার অতুলনীয় ক্ষমতা।"

সঠিক অনুচ্ছেদ শিরোনাম কোনটি?
titleA. বাণিজ্যিক গ্রহণযোগ্যতা
titleB. ১৯৭৭–১৯৮৪: আর্কেডে শুরু এবং "ডংকি কং"
titleC. ১৯৮৫–১৯৮৯: এনইএস/ফ্যামিকম, "সুপার মারিও ব্রাদার্স", এবং "দ্য লেজেন্ড অফ জেল্ডা"
titleD. প্রভাব
উত্তর: titleD
মহানগরীর গণপরিবহন ব্যবস্থার মধ্যে রয়েছে দিল্লি মেট্রো, দিল্লি পরিবহন কর্পোরেশন (ডিটিসি)-এর বাস পরিষেবা, অটোরিকশা, রিক্সা, ই-রিক্সা, গ্রামীণ সেবা এবং ট্যাক্সি। দিল্লি মেট্রোর প্রবর্তনের মাধ্যমে একটি রেল-ভিত্তিক দ্রুত গণপরিবহন ব্যবস্থা গড়ে উঠেছে দিল্লি মহানগর এলাকায়। পরিবহনের অন্য মাধ্যগুলি হল শহরতলি রেল, অন্ত-রাজ্য বাস পরিষেবা এবং ব্যক্তিগত ট্যাক্সি, যা বিভিন্ন উদ্দেশ্যে ভাড়া নেওয়া যায়। যাইহোক, বাসগুলি আন্তঃ-শহর ভ্রমণের জন্য সবচেয়ে জনপ্রিয় পরিবহন মাধ্যম হিসাবে পরিচিত, যা মোট প্রচলিত পরিবহন পরিষেবার প্রয়োজনীয়তার প্রায় ৬০% সরবরাহ করে।

সঠিক অনুচ্ছেদ শিরোনাম কোনটি?
titleA. সংক্ষিপ্ত বিবরণ
titleB. রেল পরিবহন
titleC. মেট্রো
titleD. আন্তঃ-শহর পরিবহন
উত্তর: titleA
দিল্লি হাট, আইএনএ মার্কেটটি দিল্লি মেট্রোর আইএনএ আন্ডারগ্রাউন্ড স্টেশনের মাধ্যমে অ্যাক্সেস করা হয়, যা ২০১০ সালে খোলা হয়েছিল; যদিও দিলি হাট, পিতমপুরা নেতাজি সুভাষ প্লেস মেট্রো স্টেশন দ্বারা পরিচালিত। এটি রিং রোডের নিকটে অবস্থিত এইমসের নতুন দিল্লি এনডিএলএস রাই স্টেশন থেকে আপনি দিল্লি মেট্রোর মাধ্যমে পৌঁছতে পারবেন। দিল্লি বিমানবন্দর থেকে আপনি এইমসকে বাস পারাপারে পৌঁছতে পারেন। দিলি হাট এখন জনক পুরীতে খোলা হয়েছে যা পশ্চিম দিল্লিতে। সেখানে পৌঁছানোর সর্বোত্তম উপায় হ'ল জনক পুরী পূর্ব স্টেশন পর্যন্ত মেট্রো নিয়ে যাওয়া এবং সেখান থেকে আপনি মেট্রোর শাটল বা একটি অটোরিকশাটি ডিলি হাটে যেতে পারেন।

সঠিক অনুচ্ছেদ শিরোনাম কোনটি?
titleA. অভিগম্যতা
titleB. ইতিহাস
titleC. কারিগররা
titleD. প্রবেশদ্বার
উত্তর: titleA
গলগন্ড হওয়ার বিভিন্ন কারণে হতে পারে। আয়ুর্বেদ মতে, বায়ু কুপিত হয় এমন দ্রব্য বেশি খাওয়া, কফ কুপিত হয় এমন দ্রব্য বেশি খাওয়া এবং মেদ কুপিত হয় এমন দ্রব্য বেশি খাওয়া। এছাড়া বাতজ গলগন্ডের কারণে, অনিয়মিত আহার বিহার; মলমূত্রের বেগ ধারণ; অতি রাত্রি জাগা। কফজ গলগন্ডের কারণে, অতি নিদ্রা; অলসতা; অতি মিষ্টি দ্রব্য সেবন। মেদজ গলগন্ডের কারণে, অতি আহার; অতি মধুর যুক্ত দ্রব্য সেবন; অতি নিদ্রা জন্য হয়ে থাকে।

আধুনিক মতে, মূলত আয়োডিনের অভাবে হয়; বংশানুক্রমে হতে পারে; কোন কোন খাদ্য দ্রব্য যেমন বাঁধাকপি ব্যবহারের ফলে; যৌবনের শুরুতে স্ত্রীলোকের মধ্যে এ ব্যাধির আবির্ভাব হতে পারে।
সঠিক অনুচ্ছেদ শিরোনাম কোনটি?
titleA. যৌগিক ভেষজ
titleB. চিকিৎসা সূত্র
titleC. কারণ
titleD. প্রকারভেদ
উত্তর: titleC
প্রতিনিধিত্বমূলক খেলায় অংশগ্রহণের নয় মাস পর ডিসেম্বর, ১৮৭৭ সালে ভিক্টোরিয়ার পক্ষে অভিষেক ঘটে তার। পরের বছর ফেব্রুয়ারি মাসে দ্বিতীয় ও সর্বশেষবার রাজ্য দলের পক্ষে খেলেন জন হজেস।

এরপর থেকেই তার খেলার মান ক্রমশঃ অবনতির দিকে যেতে থাকে। প্রথম-শ্রেণীর ক্রিকেট থেকে চলে আসার পর ক্যাপুলেট দলের পক্ষে খেলতে থাকেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ইতিহাসের প্রথম টেস্ট
titleC. খেলোয়াড়ী জীবন
titleD. অবসর
উত্তর: titleD
বিদেশে অবৈধভাবে অর্জিত অর্থ দেশে আনয়নের জন্য অথবা আয়কর ফাঁকি প্রদানের উদ্দেশ্যেই দেশাভ্যন্তরে মুদ্রা পাচার করা হয়। অন্যদিকে বৈদেশিক মুদ্রা দেশের বাইরে নেয়ার ওপর আরোপিত নিষেধাজ্ঞা এড়ানোর জন্যও মুদ্রা পাচার করা হয়। উল্লেখ্য যে বৈধ পথে কিংবা শুল্ক ঘাঁটির মাধ্যমে ঘোষণা না-দিয়ে মুদ্রা আনয়নের প্রচেষ্টাকে অবৈধ আমদানীর পরিবর্তে চোরাচালান হিসেবে গণ্য করা হয়। শুল্ক আইনে এমত পৃথক প্রবিধান রয়েছে। এ জন্যে মুদ্রা আনয়নকারীকে বিমান বন্দরে শুল্ক কর্মকর্তার নিকট লিখিত ছকে ঘোষণা দিতে হয়।
মুদ্রা পাচারের জন্য দেশের মধ্যে অর্থনৈতিক অভারসাম্য দেখা দেয়। 

সঠিক অনুচ্ছেদ শিরোনাম কোনটি?
titleA. উচ্চ শুল্কের পণ্য
titleB. চোরাচালানের শাস্তি
titleC. মুদ্রা পাচার
titleD. চোরাচালান প্রতিরোধ
উত্তর: titleC